Kalori

Kalori er en enhet for måling av energi med symbol cal. Én kalori er den energimengde som skal til for å heve temperaturen av ett gram vann én grad Celsius, ved et trykk på én atmosfære. Navnet kommer fra latin calere (å være varm). Vanligvis oppgis mengden kalorier i kilokalorier (kcal) på matvareetiketter.

Kalori er ikke en SI-enhet, og er i ferd med å fases ut til fordel for SI-enheten Joule.

Den nøyaktige ekvivalensen mellom kalorier og joule har variert gjennom årene, men i termokjemi og ernæring antas det nå generelt at én (liten) kalori (termokjemisk kalori) er lik nøyaktig 4,184 J, og dermed er én kilokalori (én stor kalori) 4184 J eller 4,184 kJ.

 Definisjon 
Mengden varme som trengs er avhengig av vannets initielle temperatur, noe som resulterer i flere forskjellige definisjoner av kalori, hver av dem tilsvarende en noe forskjellig energimengde. Den mest brukte definisjonen er at en kalori tilsvarer 4,1868 Joule.

Kalori brukes særlig, av historiske årsaker, til angivelse av energi i matvarer.  I forbindelse med mat benytter man som oftest kilokalorier (symbol kcal).

En 250 grams pose potetchips inneholder typisk ca. 1 350 000 cal, dvs. 1 350  kcal.  Dette er nok energi til å øke temperaturen på 13,5 liter vann fra 0 til 100 ℃, eller 1350 liter vann fra 0 til 1 °C.

 Omregningsfaktorer 
 1 J = 0,2388 cal
 1 cal = 4,1868 J 

 Referanser 

Kategori:Termodynamikk
Kategori:Energienheter